Inglståd ko in dera Zeit nåch da Übernahme vom Vogteirecht üba Niederãltaich, und somit vo Inglståd duach de Herrn vo Bogen, net ohne Bedeitung gwen sei. Nåch'm Aussterm vo de Grãfn vo Bogen 1242 erm de  wittelsbachischen Herzög ihren Besitz. Daher ko a Stådgründung duach de Wittelsbacher bis zum Aussterm vo de Graafn vo Bogen 1242 net in Frãge kemma. Mit de Wittelsbacher erscheint erneit a Aufstieg vom Ort meglich, wei då a wichtige herzogliche Zollstättn mit Bruck gleng is, de de Straß nãch Nürnberg bewãcht håd. Wei de Bruck vo Neiburg bis 1247 in da Hand vo de Pappenheim Marschälle vo Pappenheim gwen is, is de Inglstädter Bruck de oanzige im weiten Umkreis, de den wittelsbachischen Herzög unterstähd. Im Jåhr 1234 is de "Moritzkirche" nei errichtet worn. Obs scho zu dera Zeit de Planståd Inglståd gem hat, oda ob erst Herzog Otto II. in de 1250er Jåhr den Schritt da Vereinigung vo verschiedene Vorgängersiedlungen zu a regelrechten Ståd voizong håd , bleibt unklar. Sicha is auf jedn Foi, dãss es diverse Siedlungen aufm Gebiet da 1312 vo Kaiser Ludwig IV. bestätigtn Ståd gem hat, de emfois auf karolingisches Kenigsgut und niederaltaichisches Kloastagut zruck gehn. Um 1280 is a erste Stådmauer nåchweisbar. De umschliaßt a Rechteck mit schachbrettartig anglegtn Straßn und a zentralen Hauptkreizung beim Schliffelmarkt und aa a Burg im südöstlichen Eck vom Stådgebiet, dem heitign Herzogskasten. Da Stådkern war augenscheinlich scho 1258 bewohnbar, da aus dem Jåhr de erste herzogliche Urkunde datiert, de z'Inglståd ausgstellt worn is. Um 1250 bekommt Inglståd Stådrechte verliehen und spada überdies des Münzrecht. Im Jåhr 1254 is da erste Biarga da Ståd Inglståd namens Heinrich Trost urkundlich erwähnt worn.